..لما تلاقي نفس السيناريو بيتكرر معاك بأختلاف الاشخاص زي ان ناس بتعاملك اقل مما تستحقه او ناس بتسيبك في الاخر او ناس مهتمة بنفسها بس و مش مهم انت خالص يبقى المشكلة في طريقتك في اختيار مين يكون موجود في حياتك و المشكلة الاكبر لو انت بتختارهم بناءاً على عقد نفسية جواك انت مش عارفها و فاكرها كيميا و راحة نفسية ...ماهو طبيعي لما اكون شخص بيفضل راحة الكل على راحة نفسه و معنديش ادني حب للذات انجذب لحد يستغلني و يفضل نفسه عليا لان دا هيكمل سلسلة عدم حب الذات اللي انا عايش فيها..فلما الواحد يخرج من علاقة فاشلة سواء حب او صداقة لازم يركز اوي عشان دي فرصة ليك انك تحط ايدك على المشكلة و تحلها ... حرام تضيع عمرك كله على ناس غلط.. ركز مع شخصيتك شوية ولما تعمل دا هتلاقي نفسك بتختار ناس تحبك زي ما بتحبهم